Vintage camouflage colors
I was raised by my hero - sweet sol
GDR proud NVA veteran
IrakAfghanistanVietnamNavyAirforceAll designsVeterans DayMemorial DayMilitary SA Hunters - SA Jagters - Wesrand
Back to map Wesrand
André Botha (083 463 3620)
Ons werk steeds aan die tak se identiteit en doen ‘n beroep op elkeen van ons lede om hul takhemde na ons aktiwiteite te dra. Ons het nou ook langmouhemde vir die wat belangstel.
Ons neem deurentyd bestellings vir die nuwe takhemde wat slegs na betaling bestel word aangesien elke hemp volgens jou spesifieke naam en grote bestel word.
Die prys beloop R350 per hemp wat die borduurwerk van beide jou naam en Wesrand se wapen insluit.
Skakel met enige van die bestuurslede vir meer inligting of besoek ons webwerf by http://www.wesrand.co.za
Neem kennis dat die maandelikse ledevergaderings om 18:30 vir 19:00 by die Florida-Noord Rolbalklubhuis sal plaasvind. Die junior ledevergadering het by Safari Outdoor, Cradleston plaasgevind en ons ins dankbaar vir SO se mense wat ons juniors laat tuis voel het.
Vir die lede wat nog nie een ons ledevergaderings bygewoon het nie wil ons net die versekering gee dat die fasiliteite puik is en dat daar genoeg omheinde parkering is, die braaiplek, kuierarea, kontantkroeg en saal voldoen gewis aan al ons behoeftes. Ongelukkig mag ons nie ons eie drank saambring nie maar drinkgoed is by die kontantkroeg beskikbaar teen klubpryse.
Die adres van Florida-Noord Rolbalklubhuis is:
Parkstraat 35, Florida-Noord
Latitude: S26°10'14.202", Longitude: E27°55'50.058"
Latitude: -26.17061168, Longitude: 27.93057168
Die tak bied tydens skietdae ook opleiding aan vir toegewyde sportskutstatus. Skakel die betrokke beheerliggaamslid indien u belangstel. Opleiding vir toegewyde jagterstatus word op 14 September aangebied. Opleiding aan juniors word ook op ŉ ad-hoc grondslag hanteer. Ons jeugkoördineerder tree in verbinding met juniors per SMS. As jy nie van ons hoor nie, kontak hom direk om jou naam op die lys te voeg.
Daadwerklike bewaring is een van die tak se doelwitte vanjaar. Ons geldinsamelingsprojek is ten bate van die Droogtehulp, Burre Burger se projek. Besoek http://droogtehulp.co.za/af/projek/ vir meer inligting.
Ons gereelde skietdag vind op 17 Augustus plaas, Ons skietdag se formaat is as volg:
Tussen 08h00 – 10h00 skiet ons slegs jagskietoefeninge op die langbaan. Dus is daar tussen hierdie tye geen tafelskiet nie. Lede wat slegs vanaf die tafels wil skiet, sal dit eers na 10h00 of na afloop van die skietoefeninge kan doen.
Ons skiet in aflosse van ±15 skuts op ‘n slag. Vir die lede wat wil deelneem aan die skietoefeninge sal daar slegs een geleentheid per dag wees om dit te kan doen. Indien daar baie skuts is, doen ons genoeg aflosse sodat elkeen ten minste een kans per skietoefening kry.
Deelnemende skuts kry geleentheid om hul gewere in te skiet tussen 07h20 en 07h50. Baanoffisiere is aan diens om die inskiet te behartig.
Deelnemers moet teen 08h00 hulle name op die deelnamelys van die skietoefening plaas en gereed wees om die betrokke oefeninge te skiet.
Ons doen ‘n beroep op ons tak se toegewyde jagters en veral sportskuts om aan hierdie skietgeleenthede deel te neem omdat dit hulle sal help om te voldoen aan die vereistes vir die handhawing van toegewyde status.
Trofees word deurgaans by die maandelikse takvergaderings gemeet en geregistreer. Die inligting sal op lede se profiel op SA JAgters se aanlyn lede-administrasiestelsel verskyn.
Vir ons sportskuts en toegewyde jagters is nege maande al verstreke van die beskikbare tyd om toegewyde status te behou. Ons doen ‘n beroep op ons lede om so vroeg as moontlik te begin werk aan julle krediete. Die webwerf het ook die nuutste kalender bygewerk. Maak ‘n draai daar om te sien wat gebeur wanneer en waar.
Sterkte aan die skoliere met die eksamen wat voorle.
13 Augustus Bestuursvergadering
17 Augustus Skietdag, Skietoefeninge A en Posligas
27 Augustus Ledevergadering
14 September Opleiding vir toegewyde jagterstatus
17 September Bestuursvergadering
21 September Skietdag Skietoefening B en Posligas
24 September Ledevergadering en trofeemeting
5 Oktober Wesrand pe Uitdaag Intertak Kleiskietkompetisie
19 Oktober Nasionale Zeiss Ghongskiet by Duiker-tak
20 Oktober Ledevergadering